На основу члана 13. Закона о подстицајима у пољопривреди и руралном развоју ("Службени гласник РС" број 10/13, 142/14, 103/15, 101/16, 35/2023 и 92/2023), Програма подршке за спровођење пољопривредне политике и политике руралног развоја општине Димитровград у 2024. години (број 06-117/2024-17/5-12-4 од 15.05.2024.године) и Правилником за доделу подстицајних средстава за реализацију мера руралног развоја на територији општине Димитровград у 2024 години (бр.06-154/2024-15/19-6 од 05.06.2024- год. и 06-154/2024-15/19-5 од 05.06.2024. год.) Председник општине Димитровград, дана . .2024. год. расписује:

КОНКУРС

О ДОДЕЛИ ПОДСТИЦАЈИ ЗА РЕАЛИЗАЦИЈУ МЕРА – ОДРЖИВОГ РУРАЛНОГ РАЗВОЈА

Конкурс о додели подстицаја за реализацију мера одрживог руралног развоја укључује реализацију следећих мера:

* Органска производња – (шифра мере:201.3.).
* Набавка приплодних грла аутохтоних раса домаћих животиња на територије општине Димитровград у 2024. години – (шифра мере: 201.4).

ОПШТИ КРИТЕРИЈУМИ ЗА ПОДНОСИОЦЕ ПРИЈАВЕ

* 1. Подносилац пријаве је регистровано пољопривредно газдинство на територији општине Димитровград.
	2. Подносилац пријаве нема неизмирене пореске обавезе према Општини Димитровград као и друге неизмирене обавезе према Општини Димитровград.
	3. Подносилац пријаве нема неизмирене обавезе према буџетском Фонду за развој пољопривреде или према другим фондовима Општине Димитровград.

#  ОРГАНСКА ПРОИЗВОДЊА шифра мере:201.3.

СПЕЦИФИЧНИ КРИТЕРИЈУМИ

Подстицаје за органску производњу остварују произвођачи чија је производња у:

* + - периоду конверзије,
		- завршен период конверзије - поступак издавања сертификата,
		- сертификована органска производња.

Подстицај за органску производњу се односи за биљну и сточарску производњу, укључујући аквакултуру и пчеларство.

КРИТЕРИЈУМ СЕЛЕКЦИЈЕ

|  |  |  |  |
| --- | --- | --- | --- |
| **Редни број** | **Тип критеријума за избор** | **Да/Не** | **Бодови** |
| **1.** | Старост подносилац захтева носилац пољопривредног газдинства | до 40 год.од 41 до 55 год.≥ 56 год. | 201510 |
| **2.** | Подносилац захтева је жена | да / не | 10 |
| **3.** | Број чланова комерцијалног пољопривредног газдинства (укључујући и носиоца РПГ). | до 2 члана3 – 4 чланаод 5 члана | 101520 |
| **4.** | Подносилац захтева бави се пољопривредном производњом – у својству делатности | искључивододатно и пензионери | 3010 |
| **5.** | Оцена одрживости инвестиције/повећање обима производње за коју се тражи додела подстицаја | нискасредњависока | 01020 |
| **6.** | Пољопривредно газдинство се налази на подручју Забрђа, Висока, Бурела и Дерекула (место реализације инвестиције) | да / не | 20 |

ИНТЕНЗИТЕТ ПОМОЋИ

Средства за субвенционисање контроле и сертификације Органске производње утврђује се у износу од 50% од плаћеног износа за реализовање инвестиције, умањеног за износ пореза на додату вредности и неможе бити већи од 50.000,00 РСД по пољопривредном газдинству.

НАБАВКА ПРИПЛОДНИХ ГРЛА АУТОХТОНИХ РАСА ДОМАЋИХ ЖИВОТИЊА НА ТЕРИТОРИЈИ ОПШТИНЕ ДИМИТРОВГРАД - шифра мере: 201.4

СПЕЦИФИЧНИ КРИТЕРИЈУМИ

За набавку мушких приплодних животиња треба да поседују најмање 3 женска приплодна грла одговарајуће аутохтоне расе (за копитаре, свиње и велике преживаре), односно најмање 20 женских приплодних грла за мале преживаре и живину) одговарајуће аутохтоне расе;

За набавку нових колекција – услов је да поседују техничке услове за прихват, држање и коришћење животиња.

ЛИСТА ИНВЕСТИЦИЈА У ОКВИРУ МЕРЕ

Аутохтоне расе које могу бити предмет набавке у оквиру овог конкурса су: подолско говече, буша, домаћи биво, домаћи - брдски коњ, , балкански магарац, мангулица (црни, бели и црвени сој), моравка, ресавка, праменка (пиротска, кривовирска, бардока, липска, влашко виторога и каракачанска), чоканска цигаја, балканска коза, живина - сомборска капорка, банатски голошијан и сврљишка кокош.

КРИТЕРИЈУМ СЕЛЕКЦИЈЕ

|  |  |  |  |
| --- | --- | --- | --- |
| **Редни број** | **Тип критеријума за избор** | **Да/Не** | **Бодови** |
| **1.** | Старост подносилац захтева носилац пољопривредног газдинства | до 40 год.од 41 до 55 год.≥ 56 год. | 201510 |
| **2.** | Подносилац захтева је жена | да / не | 10 |
| **3.** | Број чланова комерцијалног пољопривредног газдинства (укључујући и носиоца РПГ). | до 2 члана3 – 4 чланаод 5 члана | 101520 |
| **4.** | Подносилац захтева бави се пољопривредном производњом – у својству делатности | искључивододатно и пензионери | 3010 |
| **5.** | Оцена одрживости инвестиције/повећање обима производње за коју се тражи додела подстицаја | нискасредњависока | 01020 |
| **6.** | Пољопривредно газдинство се налази на подручју Забрђа, Висока, Бурела и Дерекула (место реализације инвестиције) | да / не | 20 |

ИНТЕНЗИТЕТ ПОМОЋИ

Минималан износ подстицаја по захтеву за набавку мушких приплодних грла је 5.000 динара, а максималан износ подстицаја по захтеву за набавку мушких приплодних грла, односно формирање нових колекција је 100.000 динара.

|  |  |  |  |  |  |  |  |
| --- | --- | --- | --- | --- | --- | --- | --- |
|  | Домаћи брдски коњ | Балкански магарац | Домаћи биво | Буша | Аутохтоне расе оваца и коза | Мангулиц, моравка, ресавка | Живина |
| Мушка приплодна грла | 60.000 | 30.000 | 60.000 | 60.000 | 15.000 | 30.000 | 1.000 |
| Женска приплодна грла | 60.000 | 30.000 | 60.000 | 60.000 | 15.000 | 30.000 | 1.000 |

#  НЕОПХОДНА ДОКУМЕНТАЦИЈА

Документација која се подноси на Конкурс:

1. Читко попуњен образац пријаве са обавезним потписом, док је за правна лица обавезан печат подносиоца (са изјавом о прибављању докумената о којој се води службена евиденција);
2. Фотокопија личне карте или очитана чипована лична карта носиоца регистрованог пољопривредног газдинства или овлашћеног лица у правном лицу;
3. Изводи из Регистра пољопривредних газдинстава не старији од 30 дана;
4. Доказ о измиреним доспелим пореским обавезама за подносиоца пријаве, као и доказ о измиреним обавезама према јавним предузећима чији је оснивач Општина Димитровград;
5. Потврда о броју грла за одговарајућу категорију животиња, издата од стране надлежне ветеринарске службе.
6. Оверена фотокопија уговора о закупу објекта, уколико није власник објекта ‒ који обухвата периодод минимално пет (5) година од момента подношења захтева за коришћење бесповратних средстава;
7. Оверен уговор/предуговор о набавци приплодних грла атохтоних раса.
8. Оверене фотокопије педигреа или матичног листа, пасоша и здравственог уверења за свако набављено грло.
9. Доказ о извршеном плаћању предметне инвестиције и то потврду о преносу средстава и извод оверен од стране банке, а у случају када је извршено готовинско или плаћање картицом доставити фискални исечак и готовински рачун

Подносилац пријаве треба да се изјасни на обрасцу о томе да ли ће документацију наведену која се налази под редним бројем 4.(четири) прибавити сам или ће Општинска управа Димитровград по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Комисија задржава право да поред наведених затражи и друга документа.

Документације предвиђена Конкурсом о додели подстицајних средстава за реализацију мере 201.4. Набавка приплодних грла аутохтоних раса домаћих животиња на територији општине Димитровград у 2024 години подноси се у услужном центру ОУ Димитровград у затвореној коверти са назнаком „НЕ ОТВАРАТИ – ЗА НАБАВКА ПРИПЛОДНИХ ГРЛА АУТОХТОНИХ РАСА ДОМАЋИХ ЖИВОТИЊА“ и упућује се

председнику Комисије за реализацију програма мера пољопривредне политике и политике руралног развоја Општине Димитровград за 2024 годину. На ковери се уписује време пријема конкурсне документације

Допунска конкурсна документација за реализацију мере одрживог руралног развоја:

1. За меру - ОРГАНСКА ПРОИЗВОДЊА:

 Уговор о вршењу контроле и сертификације у органској производњи са овлашћеном контролном организацијом – оригинал или оверена фотокопија.

1. За меру - НАБАВКА ПРИПЛОДНИХ ГРЛА АУТОХТОНИХ РАСА ДОМАЋИХ ЖИВОТИЊА НА ТЕРИТОРИЈИ ОПШТИНЕ ДИМИТРОВГРАД:

 Уговор или предуговор о купопродаји приплодних грла аутохтоних раса наведених у програму – оверени оригинал.

Подстицајна средства која се додељују у складу са овим Конкурсом немогу се користити за: порезе, укључујући и ПДВ; царинске, увозне и остале врсте административних такси; трошкове банкарске провизије, трошкове јемства и сличне накнаде; трошкове реализоване пре 01. јануара 2024 године и трошкове превоза.

АДМИНИСТРАТИВНА ПРОЦЕДУРА

Административна процедура се спроводи у складу са Програмом подршке мера за спровођење пољопривредне политике и политике руралног развоја за 2024 годину (број 06-117/2024-17/5-12-4 од 15.05.2024.године) за предвиђене мере: Органска производња – (шифра мере:201.3.) и Набавка приплодних грла аутохтоних раса домаћих животиња на територије општине Димитровград у 2024. години – (шифра мере:201.4)

ПРАВА И ОБАВЕЗЕ КОРИСНИКА СРЕДСТАВА

Корисник коме се одобре средства потписује Уговор са општином Димитровград, којим се дефинишу права и обавезе уговорених страна и у складу је са Програмом подршке мера за спровођење пољопривредне политике и политике руралног развоја за 2024 годину (број 06-117/2024-17/5-12-4 од 15.05.2024.године)

ОБЈАВЉИВАЊЕ КОНКУРСА

Конкурс ће бити објављен Огласној табли Општине Димитровград, као и на званичној интернет страници Општине Димитровград - [www.dimitrovgrad.rs](http://www.dimitrovgrad.rs/)

Конкурсне образаце, специфичне критеријуме и критеријуме селекције могу се преузети у канцеларији за пољопривреду и рурални развој, ул. Балканска бр. 12, у електронском облику на сајту Општине Димитровград (www.dimitrovgrad.rs).

Захтев са конкурсном документацијом предаје се на писарници Општинске управе Општине Димитровград, или у услужом центру, радним даном од 07:00 до 15:00 часова.

Конкурс почиње од дана објављивања на огласној табли Општине Димитровград траје до 30.11.2024. године.

Све потребне информације можете добити у Одсеку за пољопривреду и рурални развој, ул.

Балканска бр. 12, 18320 Димитровград .

Број:

У Димитровграду

О П Ш Т И Н A Д И М И Т Р О В Г Р А Д

ПРЕДСЕДНИК ОПШТИНЕ

 Владица Димитров